Un pilot rămas fără curse face timpul să zboare. S-a angajat șofer la un lanț de supermarketuri.
Peter
Login a fost trimis în concediu neplătit de British Airways. Pilotul
a anunțat pe Twitter că a pus în cui cheile de la Boeing-ul 747. Iubita
britanicului lucrează într-un spital unde sunt tratați pacienți care au
COVID-19.
Un
pilot din Marea Britanie n-a avut nicio problemă să treacă de la manșa unui
Boeing 747 la volanul unei dube. Peter Login, care lucra pentru compania aeriană
British Airways e acum șofer pentru Tesco, cel mai mare lanț de supermaketuri
din Regat.Povestea lui a apărut în
Daily Mail. Omul
a rămas fără obiectul muncii, din cauza restricțiilor impuse de coronavirus,
așa că și-a găsit un job temporar: livrează marfă. British Airways îi mai
plătește doar 50% din salariu, în perioada în care avioanele stau la zbor și l-a
obligat să-și ia două săptămâni de concediu neplătit.Peter
a anunțat pe Twitter cu ce se ocupă zilele astea: “Am pus în cui pentru o vreme
cheile de la 747-le de la British Airways. Sunt într-o cabină a Tesco acum", a scris el și a postat și o
fotografie. Mesajul, care a adunat peste 7.000 de like-uri, are și mai multe hashtag-uri
sugestive: #FiecareLucruMicContează sau #StațiAcasăStațiînSiguranță.Ți-ai
dat seama deja că Peter nu face asta pentru bani. Ci pentru că vrea să ajute.
Mai ales că iubita lui, care i-a fost și colegă de muncă, lucrează într-un
spital unde sunt tratați bolnavii de coronavirus.